Denzel Washington

Denzel Hayes Washington jr. (født 1954) er en amerikansk skuespiller og regissør. 

Washington fikk sin første berømmelse da han sluttet seg til dramaserien St. Elsewhere, med rollen som dr. Philip Chandler, en rolle han hadde i seks år. Han har fått mye rosende omtale for sitt arbeid siden 1990-tallet, blant annet for sine skildringer av virkelige mennesker, deriblant Steve Biko, Malcolm X, Rubin Carter, Melvin B. Tolson, Frank Lucas og Herman Boone. 

Washington har vunnet to Oscar-priser, én i klassen beste mannlige birolle, for rollen som menig Trip i filmen Glory (1989), og én i klassen beste mannlige hovedrolle, for rollen som Alonzo Harris i filmen Training Day (2001). Han har også mottatt to Golden Globe-priser og én Tony Award. Washington var sammen med Anne Hathaway vertskap for Nobelkonserten 2010. I 2022 mottok Washington Presidentens frihetsmedalje. Han ble tildelt Æres-Gullpalmen ved filmfestivalen i Cannes 2025.

 Karriere 
Washington tilbrakte sommeren 1976 i St. Mary 's City i Maryland der han hadde flere teaterroller. Han var også med i flere reklamefilmer på begynnelsen av sin karriere. I 1977 tok Washington en bachelorgrad i journalistikk og drama ved Fordham University. Han studerte ved American Conservatory Theatre i San Francisco, hvor han oppholdt seg ett år før han returnerte til New York for å begynne som skuespiller. I 1987 hadde Washington rollen som en sørafrikansk politisk aktivist som slåss mot apartheid i Sør-Afrika, i filmen Cry Freedom, som han mottok en Oscar-nominasjon for i kategorien beste mannlige birolle. 

I 1989 ble Washington tildelt en Oscar for beste mannlige birolle i filmen Glory. Samme år dukket han opp i filmen The Mighty Quinn, som en britisk soldat som, til tross for en fremragende militær karriere, returnerer til et sivilt liv med mye rasisme og vold. I 1992 hadde Washington hovedrollen som Demetrius Williams i det romantiske dramaet Mississippi Masala. En av hans mest kritikerroste roller var med tittelrollen i Malcolm X fra 1992. Hans prestasjon som den svarte nasjonalistiske lederen skaffet ham en Oscar-nominasjon som beste skuespiller.

I 1993 spilte han advokaten til en homofil mann med aids i filmen Philadelphia fra 1993. På 1990-tallet, hadde Washington roller i mange vellykkede thrillere, inkludert The Pelican Brief og Crimson Tide, samt i komedien Much Ado About Nothing, og han spilte mot Whitney Houston i det romantiske dramaet The Preacher Wife. I 2000 dukket Washington i Disney-filmen Remember the Titans som spilte inn over $ 100 millioner ved amerikanske kinoer. Washington har rekorden (fem så langt) for flest Oscar-nominasjoner for en skuespiller av afrikansk avstamning, sammen med Morgan Freeman siden 2009. Etter kinosuksessen, John Q, fra 2002 var Washington regissør for sin første film, et godt anmeldt drama som heter Antwone Fisher, hvor han også var skuespiller. 

I 2003 og 2004, dukket Washington opp i en rekke thrillere som generelt gjorde det ganske bra på kino, herunder Out of Time, Man on Fire og The Manchurian Candidate (hvor han spilte mot Liev Schreiber). I 2007 spilte han mot Russell Crowe i filmen American Gangster og i 2009 spilte han i filmen The Taking of Pelham 123, en remake av thrilleren The Taking of Pelham One Two Three (1974), regissert av Tony Scott. I februar 2009 begynte Washington å filme The Book of Eli, et post-apokalyptisk drama satt i nær fremtid som ble utgitt i januar 2010. Samme år spilte han hovedrollen som ingeniør i actionfilmen Unstoppable, om et ubemannet, halv kilometer langt løpsk godstog som fraktet en farlig last. Han spilte mot Ryan Reynolds i filmen Safe House fra 2012. 

 Privatliv 
Den 25. juni 1983 giftet Washington seg med Pauletta Pearson. Paret har fire barn: John David (f. 28. juli 1984), som signerte en kontrakt med fotballklubben St. Louis Rams i mai 2006, Katia (f. november 1987), som studerte ved Yale University, og tvillingene Olivia og Malcolm. Paret fornyet sine ekteskapsløfter i 1995 i Sør-Afrika med erkebiskop Desmond Tutu.

Washington er kristen og vurderte på ett tidspunkt i livet å bli predikant. I 1995 donerte han 2,5 millioner dollar å bygge West Angeles Church of God i Los Angeles.

Siden 1993 har Washington vært nasjonal talsperson for Boys & Girls Clubs of America. I tillegg har han fungert som styremedlem for Boys & Girls Clubs of America siden 1995.

De revolusjonære væpnede styrker i Colombia navnga Washington som en av tre personer (de andre var regissør Oliver Stone og Michael Moore) som en de var villige til å forhandle om frigivelse av tre entreprenører som gruppen hadde holdt fanget mellom 2003 og 2008.

Den 18. mai 1991 ble Washington tildelt et æresdoktorat fra Fordham University. I 2011 donerte han to millioner dollar til Fordham University som skulle gå til skolens teateravdeling.

I 2008 besøkte han Israel sammen med en flere afroamerikanske artister til ære for den jødiske statens 60-årsdag. I 2011 fikk Washington en æresgrad fra University of Pennsylvania.

 Filmografi 
 År  Tittel  Rolle Merknad 1981  Carbon Copy  Roger Porter  1984  Historien om en soldat  Pfc. Peterson  1986  Hard Lessons  George McKenna  Power  Arnold Billing Image Award for beste mannlige birolle 1987  Cry Freedom  Steve Biko  Nominert til Oscar for beste mannlige birolle 1989  The Mighty Quinn  Xavier Quinn  For Queen and Country  Reuben James  Glory  Pvt. Trip  Oscar for beste mannlige birolle  Golden Globe for beste mannlige birolle 1990  Heart Condition  Napoleon Stone  Mo' Better Blues  Bleek Gilliam  1991  Ricochet  Nick Styles  1992  Mississippi Masala  Demetrius Williams  Malcolm X  Malcolm X  Nominert til Oscar for beste mannlige hovedrolle 1993  Stor ståhei for ingenting  Don Pedro of Aragon  The Pelican Brief  Gray Grantham  Philadelphia  Joe Miller  1995  Crimson Tide  Lt. Commander Ron Hunter  Virtuosity  Lt. Parker Barnes  Devil in a Blue Dress  Easy Rawlins  1996  Courage under Fire  Lt. Colonel Nathaniel Serling  The Preacher's Wife  Dudley  1998  Fallen  Detektiv John Hobbes  He Got Game  Jake Shuttlesworth  The Siege  Spesialagent Anthony «Hub» Hubbard  1999  The Bone Collector  Lincoln Rhyme  The Hurricane  Rubin «Hurricane» Carter  Golden Globe for beste mannlige hovedrolle i en dramafilm Nominert til Oscar for beste mannlige hovedrolle 2000  Remember the Titans  Trener Herman Boone  The Loretta Claiborne Story  som seg selv  2001  Training Day  Detective Alonzo Harris  Oscar for beste mannlige hovedrolle 2002  John Q  John Quincy Archibald  Antwone Fisher  Dr. Jerome Davenport  Også som regissør 2003  Out of Time  Politimester Matthias Lee Whitlock  2004  Man on Fire  John Creasy  The Manchurian Candidate  Major Ben Marco  2006  Inside Man  Detektiv Keith Frazier  Déjà Vu  Spesialagent Doug Carlin  2007  American Gangster  Frank Lucas  2007  The Great Debaters Melvin B. TolsonOgså som regissør 2009  Metro 123 kapret Walter Garber 2010  The Book of Eli EliOgså som produsent Unstoppable  Frank Barnes  2012  Safe House Tobin Frost Flight  Frank Barnes  2013  2 Guns Robert «Bobby» Trench 2014  The Equalizer Robert McCallOgså som produsent 2016  The Magnificent Seven Sam Chisolm Fences  Troy Maxson Også regissør, produsent.Nominert til Golden Globe for beste mannlige skuespiller i en dramafilm

 Referanser 

 Eksterne lenker   





Kategori:Skuespillere fra USA
Kategori:Regissører fra USA
Kategori:Oscar-vinnere (hovedrolle)
Kategori:Oscar-vinnere (birolle)
Kategori:Tony Award-vinnere
Kategori:Personer fra Mount Vernon